india vs new zealand: munro century helps kiwis to score 196/2 in second t20i
మున్రో మెరుపు సెంచరీ, న్యూజిలాండ్ భారీ స్కోర్
ఓపెనర్ మున్రో మెరుపు సెంచరీ సాధించడంతో కివీస్ జట్టు భారత్‌కు భారీ లక్ష్యాన్ని నిర్దేశించింది.
TNN | Updated:
Nov 4, 2017, 08:41PM IST
రాజ్&zwnj;కోట్: భారత్, న్యూజిలాండ్ జట్ల మధ్య జరుగుతున్న రెండో టీ20 మ్యాచ్&zwnj;లో.. టాస్ గెలిచిన ముందుగా బ్యాటింగ్ చేసిన కివీస్ జట్టు భారీ స్కోరు సాధించింది. ఓపెనర్ మున్రో మెరుపు శతకం సాధించడంతో న్యూజిలాండ్ జట్టు నిర్ణీత 20 ఓవర్లలో రెండు వికెట్ల నష్టానికి 196 పరుగులు చేసింది. 7 సిక్సర్లు, 7 ఫోర్లు బాదిన కాలిన్ మున్రో 54 బంతుల్లోనే సెంచరీ సాధించాడు. మున్రో (58 బంతుల్లో 109 నాటౌట్), గుప్టిల్ (44 బంతుల్లో 45, 4x3, 6x3) తొలి వికెట్&zwnj;కు 105 పరుగులు జోడించి భారీ స్కోరుకు బాటలు వేశారు. భారత జట్టుపై కివీస్&zwnj;కు టీ20ల్లో ఏ వికెట్&zwnj;కైనా ఇదే అత్యధిక భాగస్వామ్యం కావడం విశేషం.
చాహల్ బౌలింగ్&zwnj;లో పాండ్యకు క్యాచ్ ఇచ్చిన గుప్టిల్ వెనుదిరిగినప్పటికీ.. మరో ఓపెనర్ మున్రో మాత్రం దూకుడు కొనసాగించాడు. బౌండరీలు, సిక్సర్లు బాదుతూ బౌలర్లను ఒత్తిడిలోకి నెట్టాడు. ఫీల్డర్ల తప్పిదాలు అతడికి కలిసి వచ్చాయి. అక్షర్ పటేల్ వేసిన ఇన్నింగ్స్ 11వ ఓవర్లో శ్రేయస్ అయ్యర్ తేలికైన క్యాచ్&zwnj;ను జారవిడవంతో మున్రోకి లైఫ్ లభించింది. దీంతో ఈ లెఫ్ట్ హ్యాండర్ 26 బంతుల్లోనే అర్ధ సెంచరీ పూర్తి చేసుకున్నాడు. భువీ వేసిన ఇన్నింగ్స్ 16వ ఓవర్లోనూ చాహల్ తేలికైన క్యాచ్ వదిలేయడంతో మున్రోకు మరోసారి జీవదానం లభించింది.
ఈ మ్యాచ్&zwnj;తోనే టీమిండియా తరఫున అరంగేట్రం చేసిన హైదరాబాదీ బౌలర్ మహ్మద్ సిరాజ్ ధారాళంగా పరుగులిచ్చాడు. మూడో ఓవర్ రెండో బంతికి కివీస్ కెప్టెన్ విలియమ్సన్&zwnj;ను పెవిలియన్&zwnj;కు పంపి అంతర్జాతీయ క్రికెట్లో తొలి వికెట్&zwnj;ను తన ఖాతాలో వేసుకున్నాడు. స్పిన్నర్లు చాహల్, అక్షర్ పటేల్ అధికంగా పరుగులు ఇచ్చినప్పటికీ.. బుమ్రా, భువీ ఫర్వాలేదనిపించారు. పొదుపుగా బౌలింగ్ చేసిన బుమ్రా 4 ఓవర్లలో 23 పరుగులు మాత్రమే ఇవ్వడంతో కివీస్ 200 పరుగుల మార్క్ చేరలేకపోయింది.
మున్రో రికార్డులు:
* టీ20ల్లో భారత్&zwnj;పై శతకం సాధించిన తొలి కివీస్ ఆటగాడు మున్రో. ఇప్పటి వరకూ మెక్ కల్లమ్ చేసిన 91 పరుగులే భారత్&zwnj;పై కివీస్ బ్యాట్స్&zwnj;&zwnj;మెన్&zwnj;కు అత్యధిక వ్యక్తిగత స్కోరు.
* పొట్టి ఫార్మాట్లో మున్రోకి ఇది రెండో సెంచరీ. దీంతో టీ20ల్లో రెండు శతకాలు సాధించిన క్రిస్ గేల్, బ్రెండన్ మెక్ కల్లమ్, ఈవిన్ లూయిస్&zwnj;ల సరసన మున్రో చేరాడు.